text: қоскөл қалдығайты өзенінің орта ағысындағы көл. батыс қазақстан облысы қаратөбе ауданындағы қоскөл ауылының шығысында 19 км жерде орналасқан. аумағы 2,84 км2, ұзындығы мен ені 2,1 км, жағалау бойының ұзындығы 7,6 км. негізінен қар, жаңбыр суымен толығады. қараша айының 2-жартысында қатып, сәуірдің ортасыңда мұзы түседі. жағалауында қамыс, қоға өскен. жазда көл суы құрғап қалады. жағалауы жайылым ретінде пайдаланылады.